દેશમાં ૨૦૧૯માં આવનારી લોકસભા ચુનણીમાં ગુજરાતમાં પાટીદારો તાજેતરની યોજાઈ ગયેલ વિધાનસભા ચુંટણી જેવા પરિણામો ન આપે અને પાટીદાર આંદોલન વેરવિખેર થઇ જાય તેવા પ્રયત્નો રૂપાણી સરકારે શરૂ કર્યા છે. હાલ તો રાજ્યમાં પાટીદાર અનામત સહિતના વિવિધ આંદોલનો ઠરી ગયાનું લાગે છે તે પણ એ આંદોલન રાખ નીચે ઢંકાયેલો અગ્નિ છે તે ક્યારે હવા લાગતા ભભૂકી ઉઠે તે નિશ્વિત નથી પણ હવે એક નવા આંદોલનની તૈયારી શરૂ થવા લાગી છે એ છે “EVM” નાબુદ કરી તેના સ્થાને પુન:”બેલેટ” પેપર ચૂંટણીઓ યોજવા માટે ગુજરાત સહીત દેશભરમાં આંદોલન શરૂ કરવાનું છે. જેમાં કોંગ્રેસ સહિતના વિવિધ પક્ષો પણ આ આંદોલનમાં જોડાય તેવા પ્રયત્નો શરૂ થઇ ગયા છે. જોકે જે દેશો આ “EVM” મશીનના પ્રણેતા અને ઉત્પાદન કરતા હતા તે અમેરિકા, ઈંગ્લેંડ, જાપાન સહિતના કેટલાક દેશો તેમાં ગરબડી થઇ શકે છે તે જાણીને તેનો ઉપયોગ કરતા નથી.